पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को सूरत से डेगाना (नागौर) के बीच संचालित निजी स्लीपर कोच को पुष्कर में एसडीओ दिलीप सिंह राठौड़ ने पकड़ा तथा बस की सवारियों की गिनती की। बस में क्षमता से चार गुना सवारियां अधिक मिलीं। बस को सीज कर दिया गया।
आरटीओ ने जुर्माना वसूला। एसडीओ राठौड़ रविवार की सुबह बूढ़ा पुष्कर बाईपास पर मॉर्निंग वॉक कर रहे थे। इस दौरान उन्होंने पुष्कर की ओर आ रही बस को रोक कर जांच की गई। जांच के दाैरान बस खचाखच भरी हुई पाई गई। बताया गया कि बस चालक के पास 36 सवारी का परमिट था। ऐसे में कोराना गाइड़ लाइन के अनुसार बस में 18 सवारी होनी थी, लेकिन बस में दो ड्राइवर, कंडेक्टर सहित 76 सवारी मिली। यानी बस में क्षमता से चार गुना सवारियां को बैठाया गया।
800 किमी का सफर पूरा किया, रास्तें में कहीं भी नहीं हुई चेकिंग |सवारियों से ठसा-ठस भरी बस शनिवार की शाम को सूरत से डेगाना के लिए रवाना हुई तथा 800 किमी का सफर पूरा कर बस रविवार सुबह पुष्कर पहुंची। खास बात यह है कि इस लंबे सफर के दौरान बस ने राजस्थान बॉर्डर पार किया तथा कई राजस्थान में भी कई जिलों की सीमाओं का पार किया, लेकिन कहीं भी जांच नहीं हुई।
पुष्कर में पकड़ी गई बस में नागौर जिले डेगाना व थांवला के श्रमिक थे। कोरोना महामारी के चलते सभी अपने बीबी-बच्चों के साथ सूरत से पलायन कर गांव जा रहे थे।
^बस में 18 की जगह स्टाफ सहित 73 सवारियां थी। सभी को दो अलग-अलग बसों में उनके गंतव्य स्थान पर भेजा गया। आरटीओ ने बस को सीज कर चालान काटा।
-दिलीप सिंह राठौड़,
एसडीओ, पुष्कर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva mai_Deva zho_Hant eng_Latn